【歐霸】盃賽特醒 阿特蘭大搶Ｗ有信心
2024年05月09日 21:00
東網電視
更多新聞短片
歐霸4強次回合，阿特蘭大主場硬撼馬賽。雙方首回合各一言和，阿特蘭大擅踢盃賽，射手施卡馬卡腳風轉順，遇上作客例腳軟嘅馬賽，有力贏波晉級，主勝捧得過。（Now 644周五凌晨3時直播）
阿特蘭大今季踢盃賽相當醒神，唔單止早前殺入意盃決賽，今屆歐霸更先後淘汰士砵亭同奪標熱門利物浦，唔講得笑。主帥加斯柏連尼向來崇尚進攻，無論踢拿手嘅343陣式，抑或稍作調整嘅3421陣式，球隊踢法都偏重進攻。射手施卡馬卡擺脫傷患困擾即時回勇，單計歐霸近6場狂轟6粒，包括4強首回合造訪馬賽先開紀錄，信心爆棚。
另邊廂，馬賽明顯放棄聯賽專攻歐霸，雖然4強首回合憑後衞贊素梅賓巴建功扳平1比1，但主場贏唔到點都蝕底，何況佢哋每逢客場表現打折扣，各項賽事近5場作客，竟然只得1和4負，包括近兩次歐霸作客輸畀維拉利爾同賓菲加，若非靠返主場贏波，早已被踢出局，加上馬賽近4次歐洲賽造訪意甲球隊輸3場，今仗凶多吉少。
更多賠率：